Document ID: 31987L0137

31987L0137
L 056/20
SLUŽBENI LIST EUROPSKE UNIJE
02.02.1987.
DEVETA DIREKTIVA KOMISIJE
od 2. veljače 1987.
o prilagodbi tehničkom napretku priloga II., III., IV., V. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
(87/137/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 86/199/EEZ (2), a posebno njezin članak 8. stavak 2.,
budući da se na temelju dostupnih informacija određena, privremeno dozvoljena bojila, tvari ili konzervansi mogu konačno dozvoliti, dok se drugi moraju konačno zabraniti ili dozvoliti u daljnjem, određenom vremenskom razdoblju;
budući da je zbog zaštite zdravlja ljudi potrebno zabraniti uporabu minoksidila i njegovih soli i derivata u kozmetičkim proizvodima;
budući da je prihvaćanje odredbi Zajednice koje se odnose na oporezivanje još u tijeku, pa se konačni datum nakon kojeg se metanol ne može više rabiti kao denaturator za etanol i izopropilni alkohol ne mora sada točno odrediti;
budući da su odredbe ove Direktive u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
DONIJELA JE OVU DIREKTIVU:
Članak 1.
Direktiva 76/768/EEZ ovime se mijenja kako slijedi:
1.
Prilogu II. dodaje se sljedeće:
„370.
N-(triklorometiltio)-4-cikloheksen-1,2-dikarboksimid (kaptan)
371.
2,2'-dihidroksi-3,3',5,5',6,6'-heksaklorodifenilmetan (heksaklorofen)
372.
6-(piperidinil)-2,4-pirimidindiamin-3-oksid (minoksidil) i njegove soli i derivati”.
2.
Prilog III., dio 1. mijenja se kako slijedi:
„a
b
c
d
e
f
11
Diklorofen*
0,5 %
Sadrži diklorofen
52
Metanol
Denaturator za etanol i izopropilni alkohol
5 % računano kao % etanola i izopropilnog alkohola”
3.
Indeks bojila br. 77288 i 77289 uvrštava se u Prilog III., dio 2. s:
-
boja: zelena,
-
područje uporabe: 1,
-
ostala ograničenja i uvjeti: bez kromat iona.
4.
U Prilog IV., dio 1.:
-
tvar br. 1, metanol, briše se,
-
riječi u stupcu e brišu se, a datum u stupcu g se zamjenjuje s 31.12.1987. za tvar br. 4., 2,2'-ditiobis,
-
datum u stupcu g se zamjenjuje s 31.12.1987. za tvar br. 5., 1-fenoksipropan-2-ol.
5.
U Prilogu IV., dio 2., indeks bojila br. 77288 i 77289 brišu se;
6.
U Prilogu V., br. 2., heksaklorofen, briše se;
7.
U Prilogu VI., dio 1.:
-
tvar br. 6., heksaklorofen briše se,
-
dodaje se sljedeće:
„a
b
c
d
e
40
2-benzil-4-klorofenol
(klorofen)
0,2 %”
8.
U Prilogu VI., dijelu 2.:
-
tvari br. 9, 12 i 13 brišu se,
-
datum u stupcu f se zamjenjuje s 31.12.1987. za tvar br. 14., 1-fenoksipropan-2-ol,
-
datum u stupcu f se zamjenjuje s 31.12.1988. za tvar br. 15., benzetonijev klorid (INN) (+),
-
datum u stupcu f se zamjenjuje s 31.12.1987. za tvar br. 16., benzalkonijev klorid (INN), bromid i saharinat (+).
Članak 2.
1. Ne dovodeći u pitanje dozvoljene datume iskazane u članku 1. stavcima 4. i 8., države članice poduzimaju potrebne mjere kako bi osigurale da od 1. siječnja 1989. ni proizvođači niti uvoznici sa sjedištem u Zajednici ne stave na tržište proizvode koji ne udovoljavaju zahtjevima ove Direktive.
2. Države članice poduzimaju potrebne mjere da se proizvodi navedeni u stavku 1. ne prodaju ili isporučuju krajnjem potrošaču nakon 31. prosinca 1990.
Članak 3.
1. Države članice donose zakone i druge propise potrebne za usklađivanje s ovom Direktivom najkasnije do 31. prosinca 1987. One o tome odmah obavješćuju Komisiju.
2. Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
Članak 4.
Ova je Direktiva upućena državama članicama.
Sastavljeno u Bruxellesu 2. veljače 1987.

Labels: 0
1
15